**РЕШЕНИЕ**

за предоставяне на средства по Механизма за възстановяване и устойчивост



На основание чл. 21, ал. 1 от Административнопроцесуалния кодекс и чл. 20, ал. 1 във връзка с чл. 19, ал. 2 от Постановление № 114 на Министерския съвет от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост (обн. ДВ, бр. 43 от 2022 г., изм. и доп., бр. 70 от 2022 г., бр. 47 от 2023 г.) и предвид резултата от извършената оценка от комисия, назначена със Заповед № РД-08-401/04.08.2023 г. на министъра на транспорта и съобщенията, изм. и допълнена със Заповед № РД-08-441/22.08.2023 г. на министъра на транспорта и съобщенията, която е оценила и класирала подадените проектни предложения в процедура чрез подбор на предложения за изпълнение на инвестиции от крайни получатели BG-RRP-8.014 „Внедряване на Европейската система за управление на влаковете (ERTMS) бордово оборудване на магистрални нулевоемисионни електрически локомотиви и нулевоемисионни електрически мотрисни влакове, които оперират по конвенционалната жп мрежа на Република България“, в съответствие с т. 20.1. „Процедура за уведомяване на одобрените кандидати и сключване на договори, респ. издаване на заповед, за предоставяне на средства по МВУ“ от Условията за кандидатстване по процедура за предоставяне на средства на крайни получатели чрез подбор на предложения BG-RRP-8.014 „Внедряване на Европейската система за управление на влаковете (ERTMS) бордово оборудване на магистрални нулевоемисионни електрически локомотиви и нулевоемисионни електрически мотрисни влакове, които оперират по конвенционалната жп мрежа на Република България“ (чиито насоки са утвърдени със Заповед № РД-08-293/05.06.2023 г., изменена със Заповед № РД-08-322/23.06.2023 г. и Заповед № [РД-08-384 от 25.07.2023](https://www.mtc.government.bg/sites/default/files/documents/2023-07/%D0%A0%D0%94-08-384%20%D0%BE%D1%82%2025.07.2023%20%D0%B7%D0%B0%20%D1%83%D0%B4%D1%8A%D0%BB%D0%B6%D0%B0%D0%B2%D0%B0%D0%BD%D0%B5%20%D0%BD%D0%B0%20%D1%81%D1%80%D0%BE%D0%BA%D0%B0%20%D0%B7%D0%B0%20%D0%BF%D0%BE%D0%B4%D0%B0%D0%B2%D0%B0%D0%BD%D0%B5%20%D0%BD%D0%B0%20%D0%BF%D1%80%D0%B5%D0%B4%D0%BB%D0%BE%D0%B6%D0%B5%D0%BD%D0%B8%D1%8F%20%D0%B4%D0%BE%2017%2030%20%D1%87%D0%B0%D1%81%D0%B0%20%D0%BD%D0%B0%2031.07.2023.pdf) г.), чл. 3, ал. 1, т. 3 и чл. 8, ал. 1, т. 2 и Приложение № 1 от Постановление № 157 на Министерския съвет oт 7 юли 2022 г. за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции (обн. ДВ, бр. 54 от 2022 г., изм. и доп., бр. 70 от 2022 г., изм., бр. 85 от 2022 г., изм. доп., бр. 47 от 2023 г., бр. 63 от 2023 г.), чл. 16 от Устройствения правилник на Министерството на транспорта и съобщенията, приет с ПМС № 232 от 28.09.2009 г., (обн., ДВ, бр. 78 от 2009 г., изм. и доп., бр. 15 от 2010 г., бр. 74 от 2010 г., доп., бр. 54 от 2011 г., изм. и доп., бр. 64 от 2011 г., бр. 22 от 2012 г., бр. 6 от 2013 г., изм., бр. 64 от 2013 г., бр. 77 от 2013 г., изм. и доп., бр. 33 от 2015 г., изм., бр. 92 от 2015 г., изм. и доп., бр. 86 от 2016 г., изм., бр. 70 от 2018 г., изм. и доп., бр. 12 от 2019 г., изм., бр. 7 от 2020 г., бр. 1 от 2022 г., бр. 38 от 2022 г.), т. 2 от раздел Ι и т. 3 от раздел ΙΙ от Вътрешните правила № ВП-10/01.08.2023 г. за изпълнение на задълженията на Министерството на транспорта и съобщенията по чл. 8, ал. 1 от Постановление на Министерския съвет № 157 от 7.07.2022 г. за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции за инвестиция C8.I2 Бордово оборудване за европейската система за управление на влаковете, съгласно Приложение № 1 към чл. 3, ал. 1, т. 3 от Постановление № 157 от 2022 г. и Заповед № РД-08-496/29.09.2022 г. на министъра на транспорта и съобщенията за определяне на Екип за изпълнение на задълженията на МТС като Структурата за наблюдение и докладване (СНД) по инвестиция, съгласно Приложение № 1 към чл. 3, ал. 1, т. 3 от ПМС № 157 от 2022 г.- C8.12. Бордово оборудване за Европейската система за управление на влаковете

**РЕШАВАМ:**

**I.** Разрешавам предоставянето на средства от Механизма за възстановяване и устойчивост, по процедура чрез подбор на предложения за изпълнение на инвестиции от крайни получатели BG-RRP-8.014 „Внедряване на Европейската система за управление на влаковете (ERTMS) бордово оборудване на магистрални нулевоемисионни електрически локомотиви и нулевоемисионни електрически мотрисни влакове, които оперират по конвенционалната жп мрежа на Република България“, по Компонент 8 „Транспортна свързаност“ от Националния план за възстановяване и устойчивост на Република България на следните кандидати:

|  |  |  |  |  |
| --- | --- | --- | --- | --- |
| **№ по ред** | **Наименование на кандидата** | **Регистрационен номер в ИСМ** | **Размер на одобреното финансиране (лв.)** | **Компетентен административен съд** |
| 1. | „ПИМК Рейл“ ЕАД | BG-RRP-8.014-0001 | 2 204 916,00 | Пловдив |
| 2. | „ТБД – Товарни превози“ ЕАД | BG-RRP-8.014-0003 | 1 102 458,00 | Перник |
| 3. | „БДЖ-Товарни превози“ ЕООД | BG-RRP-8.014-0004 | 10 473 351,00 | София |
| 4. | „БДЖ-Пътнически превози“ ЕООД | BG-RRP-8.014-0005 | 39 061 128,00 | София |

**II.** На всеки от кандидатите по **т.** **I.** да бъде съобщено за издаване на настоящото Решение посредством информационната система за Механизма за възстановяване и устойчивост (ИСМ-ИСУН 2020, раздел НПВУ).

**III.** Настоящото решение подлежи на обжалване по реда на АПК в срок до 14 дни след съобщаването му на всеки от кандидатите по **т. I.** пред административния съд по седалището на съответния кандидат.

**IV.** След изтичане на срока по **т. III.**,член на СНД ще извърши актуална проверка за съответствие с установения праг на допустимата държавна помощ или установените в акт на Европейския съюз прагове за минимална помощ. В случай, че за определен кандидат се установи надвишаване на допустимите прагове, спрямо него да бъде възобновено настоящото производство по реда на чл. 99, т. 2 от АПК.

**V**. С всеки от кандидатите по т. **I.** за когото настоящото Решение е влязло в сила и не е налице основание за възобновяване на производството по предходната точка, да бъде сключен договор за финансиране на краен получател в срок до 15 работни дни.

**VI.** Настоящото Решение да бъде публикувано на интернет страницата на Структурата за наблюдение и докладване и в информационната система за Механизма за възстановяване и устойчивост при съобразяване с изискванията на Закона за защита на личните данни, не по-рано от влизането му в сила за всеки от кандидатите по т. **I.**

Контрол по изпълнение на настоящото решение ще осъществявам лично.

